Keski-Suomen ympäristökeskus ilmoittaa ympäristövaikutusten arviointimenettelystä annetun lain (468/94) mukaisena yhteysviranomaisena, että Jyväskylän Energia Oy:n Jyväskylän voimalaitoksen ympäristövaikutusten arviointiselostus on valmistunut. Voimalaitoksen sijoituspaikaksi suunnitellaan Keljonlahtea tai Rauhalahtea. Arviointiselostus on nähtävänä mielipiteiden ja lausuntojen esittämistä varten 10.5. – 8.6.2005 Internet- osoitteessa www.jenergia.fi sekä seuraavissa paikoissa:

Jyväskylän Energia Oy, Vesangantie 5
Jyväskylän kaupungintalo, Vapaudenkatu 32
Jyväskylän kaupungin ympäristövirasto, Eeronkatu 10
Keski-Suomen ympäristökeskus, Ailakinkatu 17
Jyväskylän pääkirjasto, Vapaudenkatu 39-41
Keljonkankaan kirjasto, Neulastie 4

Arviointiselostusta  koskevat lausunnot ja mielipiteet toimitetaan Keski-Suomen ympäristökeskukselle 8.6.2005 mennessä, os. Ailakinkatu 17, 40101 Jyväskylä. Tämän jälkeen kahden kuukauden kuluessa ympäristökeskus antaa arviointiselostuksesta Jyväskylän Energia Oy:lle lausuntonsa, joka tulee nähtäville Keski-Suomen ympäristökeskukseen ja sen Internet- sivuille www.ymparisto.fi/ksu.

Lisätietoja antavat tuotantojohtaja Hannu Harju, Jyväskylän Energia Oy, puh. 014 - 624 080 tai 050 - 5910 408 sekä ylitarkastaja Esa Mikkonen, Keski-Suomen ympäristökeskus, puh. 014 - 697 226. Hankevaihtoehtojen ympäristövaikutuksia esitellään yleisölle 12.5.2005 klo 18 Keljonkankaan koululla, Aapistie 2 ja 18.5.2005 klo 18 Viherlandian Viherniekassa, Kammintie 6.

Jyväskylässä  9.5.2005

KESKI-SUOMEN YMPÄRISTÖKESKUS